ร้านอาหารโฮมเมดเล็กๆ ครัวโอเพ่น นั่งดูขั้นตอนการทำอาหารแบบชิดติดขอบโต๊ะ! 

ร้านนี้อยู่เส้นคันคลองค่ะ เดินทางจากแยกภูคำมาทาง 700 ปี เลยจากแยกมาไม่ไกลก่อนถึง 7-11 แรกทางซ้ายมือ ร้านจะอยู่ในหมู่บ้านเพนกวิ้น จอดรถในเวิ้งหมู่บ้านได้ประมาณ 5-6 คัน ร้านเล็กมีไม่กี่ที่นั่ง

อาหารที่เด่นๆ ก็จะเป็นพิซซ่า ซึ่งเราสามารถเลือกหน้าได้เอง แป้งบางกรอบ นวดแป้งเอง ซอสโฮมเมดทำสด หลังจากเราสั่งแล้วก็นั่งดูเค้ารีดแป้ง ทาซอส ใส่หน้า ดูเพลินจนลืมหิวไปเลย 

อีกอย่างก็จะเป็นพวกพาสต้าซึ่งทำเส้นสด รีดเส้นกันจานต่อจาน 

ที่ดีต่อใจคือร้านนี้เค้าใช้วัตถุดิบจากชุมชนเกือบทั้งหมด ไม่ว่าจะเป็นผักที่ชาวบ้านปลูกเอง ไข่ นมจากสหกรณ์ หรือแม้แต่ชีส วิปครีม เบค่อน ก็เป็นผลผลิตในเชียงใหม่ เป็นการสนับสนุนชุมชน

ร้านเปิดตั้งแต่ 10 โมง - 2ทุ่ม มีตั้งแต่ breakfast จนถึง dinner ราคาถือว่าไม่แพง 